EVALVACIJA TEHNIŠKEGA DNE »UČENJE UČENJA«

V ponedeljek, 25. septembra 2017, smo za učence 6. razreda organizirali tehniški dan »Učenje učenja«. Tehniški dan je trajal pet šolskih ur. V prvih dveh urah so učenci od šolske svetovalne službe izvedeli splošne informacije v zvezi s tem, kako učinkovito izrabiti čas učenja v šoli in doma, kako si organizirati prostor, pripomočke in čas, kako se pripraviti za ustno in kako za pisno ocenjevanje, kako izdelati miselni vzorec, spoznali so različne učne stile in uporabo le-teh med učenjem ter sprostitvene tehnike. V naslednjih dveh urah so jim učitelji posameznih predmetov predstavili tehnike, kako se najučinkoviteje učiti posamezen predmet (MAT, TJA, SLJ in učenje drugih predmetov). Sledila je še ura, kjer so z razredniki evalvirali tehniški dan.

V letošnjem šolskem letu načrtujemo še eno uro v vsakem oddelku 6. razreda, kjer bo šolska svetovalna delavka učencem odgovorila na vprašanja, ki so jih učenci postavili v evalvaciji, poleg tega pa jim bo predstavila še nekaj trikov in tehnik učenja.

Učenci so v evalvaciji odgovarjali na naslednja tri vprašanja:

1. **Katere informacije so se mi zdele uporabne?**

* vse se mi je zdelo uporabno (21 x),
* da sem spoznal, kateri učni tip sem,
* kaj mi lahko pomaga pri bolj učinkovitem učenju,
* kako se organizirati,
* kako si narediti načrt učenja,
* kako se najbolj učinkovito učiti,
* spoznavanje različnih vrst pisav,
* kako delati zapiske,
* kako odgnati tremo,
* kako si čim več zapomniti,
* zanimivo je bilo poslušati, ko smo si izmenjevali informacije in slišali, kako se učijo drugi,
* uporaba urnikov in koledarjev,
* kako narediti miselni vzorec in za kaj so uporabni,
* da si določiš čas za delanje določene naloge,
* nič mi ni bilo zanimivo (2x).

1. **Kaj mi ni bilo všeč?**

* vse mi je bilo všeč (23 x),
* pretirano klepetanje sošolcev,
* preveč razlaganja,
* da smo se morali preseliti iz razreda v razred,
* ni bilo dovolj zanimivo,
* da smo bili premalo aktivni (nismo nič delali, risali, gledali posnetkov),
* da smo celoten pouk sedeli,
* da smo preveč hiteli,
* da so nam govorili stvari, ki jih že vemo,
* da mi je bilo dolgčas,
* nič mi ni bilo všeč (2x).

1. **Kaj me še zanima?**

* Kako premagati tremo?
* Kako dobiti boljše ocene?
* Kako si zapomniti dolge številke?
* Kako se učiti angleške besede?
* Ali moram med učenjem MAT in SLJ narediti premor?
* Koliko snovi, ki se je učimo v OŠ, pozabiš in koliko ti od tega ostane v življenju?
* Več nasvetov glede učenja matematike!
* Kako sem lahko zadovoljna sama s sabo?
* Kako delati lepše zapiske?
* Kako naj si razporedim čas – katere naloge naj se lotim najprej?
* Kdaj bomo imeli še kako tako delavnico?

Ljubljana, 25. 9. 2017 Šolska svetovalna služba